
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


6 Δεκεμβρίου 2018 


ΤΕΥΧΟΣ ΤΕΤΑΡΤΟ 


Αρ 


. Φύλλου 501 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κήρυξη δύο εκτάσεων ως αναδασωτέων συνολι¬ 
κού εμβαδού 2.363,80 τ.μ. στην θέση «Αγελαδό- 
δρομος Αγρόκτημα Αυγής» περιοχής οικισμού 
Αυγής, της Τοπικής Κοινότητας Κρυονερίου, του 
Δήμου Λαγκαδά, Περιφερειακής Ενότητας Θεσ¬ 
σαλονίκης. 

2 Κήρυξη ως αναδασωτέας, έκτασης εμβαδού 
Ε=25.733 τ.μ. στη θέση «Συλοβούνι», Τ.Κ. Νομίων, 
Δήμου Μονεμβασίας, Περιφερειακής Ενότητας 
Λακωνίας. 

3 Κήρυξη ως αναδασωτέας, έκτασης εμβαδού 
Ε2=942,33 τ.μ. θέση «Κέδρα», Τοπικής Κοινότη¬ 
τας Καλυβιών Σοχάς, Δ.Ε. Σπαρτιατών του Δήμου 
Σπάρτης, Περιφερειακής Ενότητας Λακωνίας. 


ΑΠΟΦΑΣΕΙΣ 

Αριθμ. 61255 _ (1) 

Κήρυξη δύο εκτάσεων ως αναδασωτέων συνο¬ 
λικού εμβαδού 2.363,80 τ.μ. στην θέση «Αγελα- 
δόδρομος Αγρόκτημα Αυγής» περιοχής οικισμού 
Αυγής, τηςΤοπικής Κοινότητας Κρυονερίου, του 
Δήμου Λαγκαδά, Περιφερειακής Ενότητας Θεσ¬ 
σαλονίκης. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Το «Σύνταγμα της Ελλάδας» άρθ. 117 παρ. 3 (ΦΕΚ 
120 Α727.6.2008). 

2. Το ν. 998/1979 «Περί προστασίας των δασών και 
δασικών εκτάσεων εν γένει της χώρας» (ΦΕΚ 289/Α7 
29.12.1979) και ειδικότερα το άρθρο 38 παρ. 1 και το 
άρθρο 41. 

3. Το ν. 998/1979 άρθρο 70 παρ. 3, όπως προστέθηκε 
με την παρ. 2 του άρθρου 12 του ν. 2040/1992 «Ρύθμιση 
θεμάτων αρμοδιότητας Υπουργείου Γεωργίας και νο¬ 


μικών προσώπων εποπτείας και άλλες διατάξεις» (ΦΕΚ 
70/Α723.4.1992) και αντικαταστάθηκε με την παρ. 15 
του άρθρου 1 του ν. 3208/2003 «Προστασία των δα¬ 
σικών οικοσυστημάτων, κατάρτιση δασολογίου, ρύθ¬ 
μιση εμπραγμάτων δικαιωμάτων επί δασών και δασι¬ 
κών εν γένει εκτάσεων και άλλες διατάξεις» (ΦΕΚ 303/ 
Α724.12.2003). 

4. Τις με Α.Π. 160417/1180/8.7.1980, Α.Π. 182447/3049/ 
1980 και Α.Π. 154659/24.5.1982 διαταγές του Υπουρ¬ 
γείου Γεωργίας 

5. Το ν. 3852/2010 «Νέα αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης» και κυρίως τα άρθρα 6 και 280 (ΦΕΚ 87/ 
Α77.6.2010). 

6. Το π.δ. 142/27.12.2010 «Οργανισμός Αποκεντρω¬ 
μένης Διοίκησης Μακεδονίας - Θράκης» (ΦΕΚ 235/Α7 
27.12.2010). 

7. Το ν. 4061/2012 «Διαχείριση και προστασία ακινή¬ 
των Υπουργείου Αγροτικής Ανάπτυξης και Τροφίμων - 
Ρύθμιση εμπραγμάτων δικαιωμάτων και λοιπές διατά¬ 
ξεις» (ΦΕΚ 66/Α722.3.2012). 

8. Το ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις 
(ΦΕΚ 112/Α713.7.2010). 

9. Τις διατάξειςτων άρθρων 28 και 28Α του ν. 4325/2015 
(ΦΕΚ47/Α72015) καθώς και την υπ'αριθμ. πρωτ. 14138/ 
15.5.2017 απόφαση του Υπουργού Εσωτερικών (ΦΕΚ 
250/τ. Υ.Ο.Δ.Δ./2017 - ΑΔΑ:ΩΩ09465ΧΘ7-ΗΜΞ) για το 
διορισμό του Συντονιστή. 

10. Την με Α.Π. 35748/30.5.2017 απόφαση του Συντο¬ 
νιστή Αποκεντρωμένης Διοίκησης Μακεδονίας - Θρά¬ 
κης «Ανάθεση άσκησης αρμοδιοτήτων σε οργανικές 
μονάδες της Αποκεντρωμένης Διοίκησης Μακεδονίας - 

Θράκης και παροχή.της Αποκεντρωμένης Διοίκησης 

Μακεδονίας - Θράκης» (ΦΕΚ 1971/Β /2017). 

11. Το με Α.Π. 68376/12.9.2013 έγγραφό της ΑΔΜΘ/ 
Γενική Διεύθυνση Δασών και Αγροτικών Υποθέσεων με 
το οποίο ορίζεται η διαδικασία έκδοσης απόφασης κή¬ 
ρυξης ως αναδασωτέων εκτάσεων. 

12. Την με Α.Π. 83561/20.12.2017 απόφαση του Συ¬ 
ντονιστή Αποκεντρωμένης Διοίκησης Μακεδονίας - 
Θράκης «Μερική κύρωση των ενενήντα τεσσάρων (94) 

Τεύχος Δ'501/06.12.2018 


δασικών χαρτών... (άρθρο 17 ν. 3889/2010)» (ΦΕΚ 71 /Δ'/ 
16.2.2018). 

13. Το με Α.Π. 60237/2.10.2018 έγγραφο του Δασαρ¬ 
χείου Λαγκαδά στο οποίο προτείνεται η κήρυξη των 
εκτάσεων, που αναφέρονται στο θέμα, ως αναδασωτέες 
με συνημμένη την από 1.10.2018 έκθεση αυτοψίας της 
δασολόγου Αναστασίας Ζαχαρέγκα. 

14. Το γεγονός ότι οι εκτάσεις που αναφέρονται στο 
θέμα αποτελούν δασικές εκτάσεις που καταστράφηκαν 
από εκχέρσωση. 

15. Το γεγονός ότι δεν προκύπτει δαπάνη για τον κρα¬ 
τικό προϋπολογισμό, αποφασίζουμε: 

Κηρύσσουμε ως αναδασωτέες δύο εκτάσεις εμβαδού 
χιλίων τετρακοσίων δεκατριών τετραγωνικών μέτρων και 
ογδόντα οκτώ τετραγωνικών εκατοστών (Ε1 =1.413,88 
τ.μ.) η πρώτη έκταση και εννιακοσίων σαράντα εννιά 
τετραγωνικών μέτρων και ενενήντα δύο τετραγωνικών 
εκατοστών (Ε2=949,92 τ.μ.) η δεύτερη έκταση, στη θέση 
«Αγελαδόδρομος Αγρόκτημα Αυγής» τηςΤοπικής Κοινό¬ 
τητας Κρυονερίου, του Δήμου Λαγκαδά, Περιφερειακής 
Ενότητας Θεσσαλονίκης, με σκοπό την προστασία, απο¬ 
κατάσταση της δασικής βλάστησης με φυσική ή τεχνητή 
αναδάσωση και τη διατήρηση του χαρακτήρα τους ως 
δασικών εκτάσεων, ώστε να αποκλεισθεί η διάθεση των 
προαναφερθεισών εκτάσεων, που καταστράφηκαν από 
εκχέρσωση, για άλλο σκοπό. 

Η έκταση εμβαδού Ε1 =1.413,88 τ.μ., που προσδιορίζε¬ 
ται με στοιχεία 1 -2-3-...-17-18 συνορεύει ως εξής: 

Βόρεια: με δασική έκταση 

Νότια: με μη δασική έκταση 


Ανατολικά: με δασική έκταση 
Δυτικά: με δασική έκταση 

Η έκταση εμβαδού Ε2=949,92 τ.μ., που προσδιορίζεται 
με στοιχεία 19-20-...-27-28 συνορεύει ως εξής: 

Βόρεια: με μη δασική έκταση 
Νότια: με μη δασική έκταση 
Ανατολικά: με μη δασική έκταση 
Δυτικά: με δασική έκταση 

Οι παραπάνω δύο εκτάσεις αποτυπώνονται στο συ¬ 
νημμένο τοπογραφικό διάγραμμα, που αποτελεί ανα¬ 
πόσπαστο μέρος της απόφασης αυτής. 

Κατά της παρούσας απόφασης επιτρέπεται υποβολή αί¬ 
τησης ακύρωσης στο Τριμελές Διοικητικό Εφετείο Θεσσα¬ 
λονίκης (άρθρο 47 ν. 3900/2010, ΦΕΚ 213/Α72010), εντός 
προθεσμίας εξήντα (60) ημερών, αρχόμενης από την 
επομένη της δημοσίευσής της (άρθρο 46 π.δ. 18/1989). 

Επίσης, κατά της παρούσας απόφασης επιτρέπεται 
υποβολή αίτησης ανάκλησης ή τροποποίησης προς 
τον οικείο Συντονιστή της Αποκεντρωμένης Διοίκησης 
από οποιονδήποτε έχει έννομο συμφέρον, σύμφωνα με 
τις διατάξεις της παρ. 4 του άρθρου 44 του ν. 998/1979. 

Με την απόφαση αυτή δεν προκαλείται δαπάνη σε 
βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 12 Νοεμβρίου 2018 
Ο Συντονιστής Αποκεντρωμένης Διοίκησης 
ΙΩΑΝΝΗΣ ΣΑΒΒΑΣ 

Τεύχος Δ'501/06.12.2018 


Αριθμ. 249546 (2) 

Κήρυξη ως αναδασωτέας, έκτασης εμβαδού 
Ε=25.733 τ.μ. στη θέση «Συλοβοϋνι», Τ.Κ. Νομί- 
ων, Δήμου Μονεμβασίας, Περιφερειακής Ενότη¬ 
τας Λακωνίας. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ 
ΚΑΙ ΙΟΝΙΟΥ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος. 

2. Τις διατάξεις των άρθρων 34, 38 και 41 του 
ν. 998/1979 (ΦΕΚ 289 Α71979) «Περί προστασίας των 
δασών και των δασικών εν γένει εκτάσεων της Χώρας». 

3. Τις διατάξεις του άρθρου 1 παρ. 15 του ν. 3208/2003 
(ΦΕΚ 303 Α72003) «Προστασία των δασικών οικοσυστη¬ 
μάτων, κατάρτιση δασολογίου, ρύθμιση εμπραγμάτων 
δικαιωμάτων επί δασών και δασικών εν γένει εκτάσεων 
και άλλες διατάξεις». 

4. Τις με αριθμ. 160417/1180/8.7.1980 και 182447/3049/ 
24.9.1980 εγκύκλιες διαταγέςτου Υπουργείου Γεωργίας, 
που αναφέρονται στο εν λόγω θέμα. 

5. Τις διατάξεις του ν. 3852/2010 (ΦΕΚ 87 Α72010) «Νέα 
Αρχιτεκτονική της Αυτοδιοίκησης και της Αποκεντρωμέ¬ 
νης Διοίκησης - Πρόγραμμα Καλλικράτης», όπως ισχύει 
και ιδίως των άρθρων 6 και 280. 

6. Το π.δ. 32/2016 (ΦΕΚ 46 Α731.3.2016): Ορισμός επι¬ 
στημονικών κριτηρίων και συνεκτιμώμενων στοιχείων 
για την υπαγωγή εκτάσεων στις περιπτώσεις των παρα¬ 
γράφων 1,2 και 5 του άρθρου 3 του ν. 998/1979. 

7. Το π.δ. 139/2010 (ΦΕΚ 232 Α72010) «Οργανισμός 
της Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου». 

8. Την πράξη 40/29.12.2010 του Υπουργικού Συμβου¬ 
λίου (ΦΕΚ 247 Α72010) «Διαπίστωση της παύσης εκ του 
Νόμου των Γενικών Γραμματέων των Περιφερειών και 
διορισμός Γενικών Γραμματέων στις Αποκεντρωμένες 
Διοικήσεις του Κράτους». 

9. Τα άρθρα 28 και 28Α ν. 4325/2015 (ΦΕΚ 47 Α7 
11.5.2015). Εκδημοκρατισμός της Διοίκησης - Καταπολέ¬ 
μηση Γραφειοκρατίας και Ηλεκτρονική Διακυβέρνηση. 
Αποκατάσταση αδικιών και άλλες διατάξεις. 

10. Την αριθμ. 15870/15.5.2017 απόφαση του Υπ. 
Εσωτερικών περί διορισμού στην θέση του Νικολάου 
Παπαθεοδώρου του Αγγελάκη ως Συντονιστή της Απο¬ 
κεντρωμένης Διοίκησης Πελοποννήσου, Δυτικής Ελλά¬ 
δας και Ιονίου (ΦΕΚ 250/τ. ΥΟΔΔ/26.5.2017). 

11. Την υπ'αριθμ. 200028/18.9.2018 πρόταση του Δα¬ 
σαρχείου Μολάων, για κήρυξη της ανωτέρω έκτασης ως 
αναδασωτέας λόγω πυρκαγιάς. 


12.Το υπ'αριθμ. 221525/4195/21.9.2011 έγγραφο του 
ΥΠΕΚΑ, αποφασίζουμε: 

Κηρύσσουμε ως αναδασωτέα με σκοπό την αποκα¬ 
τάσταση με φυσική αναγέννηση της προϋπάρχουσας 
δασικής βλάστησης η οποία καλυπτόταν από θάμνους 
αείφυλλων πλατύφυλλων, (σχίνα, πουρνάρια, αγριελιές 
και ασπάλαθρα), σε ποσοστό 40 % που καταστράφηκε 
από πυρκαγιά, της κατηγορίας των παραγράφων 1,2,3,4 
και 5 του άρθρου 3 του ν. 998/1979 «Περί προστασίας 
των δασών και των δασικών εν γένει εκτάσεων της Χώ¬ 
ρας», όπως αυτή αντί καταστάθηκε και ισχύει σύμφωνα 
με την παράγραφο 1, του άρθρου 1, του ν. 3208/2003, 
(ΦΕΚ 303 Α72003), δασικού χαρακτήρα έκταση εμβαδού 
Ε=25.733 τ.μ., στη θέση «Συλοβούνι»Τοπικής Κοινότητας 
Νομίων, Δ.Ε. Μονεμβασίας, Δήμου Μονεμβασίας, Περι¬ 
φερειακής Ενότητας Λακωνίας. 

Η έκταση αυτή εμβαδού Ε=25.733 τ.μ., έχει κορυφές 
εξαρτημένες στο σύστημα απόλυτων συντεταγμένων 
ΕΓΣΑ_87, όπως φαίνεται στο συνημμένο και αρμοδίως 
θεωρημένο από τον Δασάρχη Μολάων, τοπογραφικό δι¬ 
άγραμμα, με χρονολογία 17.9.2018, κλίμακας 1:2500, τα 
οποία συνέταξε ο Δασοπόνος Παναγιώτης Καλογερίνης 
και απεικονίζεται σε απόσπασμα χάρτη εκδόσεως Γ.Υ.Σ. 
κλίμακας 1:5.000 (Φ.Χ. 73784) με όρια: 

Βόρεια: Με δασικού χαρακτήρα έκταση, διεπομένη 
από τις διατάξεις της δασικής νομοθεσίας, σύμφωνα με 
τον μερικώς κυρωμένο δασικό χάρτη της Π.Ε. Λακωνίας. 

Νότια: Με δασικού χαρακτήρα έκταση, διεπομένη από 
τις διατάξεις της δασικής νομοθεσίας, σύμφωνα με τον 
μερικώς κυρωμένο δασικό χάρτη έκταση της Π.Ε. Λακω¬ 
νίας και δρόμο Νόμια - Λυρά. 

Ανατολικά: Με δασικού χαρακτήρα έκταση, διεπομένη 
από τις διατάξεις της δασικής νομοθεσίας, σύμφωνα με 
τον μερικώς κυρωμένο δασικό χάρτη έκταση της Π.Ε. 
Λακωνίας. 

Δυτικά: Με δασικού χαρακτήρα έκταση, διεπομένη 
από τις διατάξεις της δασικής νομοθεσίας, σύμφωνα με 
τον μερικώς κυρωμένο δασικό χάρτη της Π.Ε. Λακωνίας. 

Κατά της ανωτέρω απόφασης, υπάρχει η δυνατότητα 
άσκησης αίτησης ακύρωσης, ενώπιον του (οικείου) Τρι¬ 
μελούς Διοικητικού Εφετείου, εντός εξήντα (60) ημερών 
από την επομένη της δημοσιεύσεώς ή της κοινοποιή- 
σεώςτης. 

Από τη δημοσίευση της παρούσας απόφασης δεν προ¬ 
κύπτει δαπάνη σε βάροςτου Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 6 Νοεμβρίου 2018 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΠΑΠΑΘΕΟΔΩΡΟΥ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 82% 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Δ'501/06.12.2018 


Αριθμ. 249523 (3) 

Κήρυξη ως αναδασωτέας, έκτασης εμβαδού 
Ε2=942,33 τ.μ. θέση «Κέδρα», Τοπικής Κοινότη¬ 
τας Καλυβιών Σοχάς, Δ.Ε. Σπαρτιατών του Δήμου 
Σπάρτης, Περιφερειακής Ενότητας Λακωνίας. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ 
ΚΑΙ ΙΟΝΙΟΥ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος. 

2. Τις διατάξεις των άρθρων 34, 38 και 41 του 
ν. 998/1979 (ΦΕΚ 289 Α71979) «Περί προστασίας των 
δασών και των δασικών εν γένει εκτάσεων της Χώρας». 

3. Τις διατάξεις του άρθρου 1 παρ. 15 του ν. 3208/2003 
(ΦΕΚ 303 Α72003) «Προστασία των δασικών οικοσυστη¬ 
μάτων, κατάρτιση δασολογίου, ρύθμιση εμπραγμάτων 
δικαιωμάτων επί δασών και δασικών εν γένει εκτάσεων 
και άλλες διατάξεις». 

4. Τις με αριθμ. 160417/1180/8.7.1980 και 182447/3049/ 
24.9.1980 εγκύκλιες διαταγέςτου Υπουργείου Γεωργίας, 
που αναφέρονται στο εν λόγω θέμα. 

5. Τις διατάξεις του ν. 3852/2010 (ΦΕΚ 87 Α72010) «Νέα 
Αρχιτεκτονική της Αυτοδιοίκησης και της Αποκεντρωμέ¬ 
νης Διοίκησης - Πρόγραμμα Καλλικράτης», όπως ισχύει. 

6. Το π.δ. 139/2010 (ΦΕΚ 232 Α72010) «Οργανισμός 
της Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου». 

7. Την πράξη 40/29.12.2010 του Υπουργικού Συμβου¬ 
λίου (ΦΕΚ 247 Α72010) «Διαπίστωση της παύσης εκ του 
Νόμου των Γενικών Γραμματέων των Περιφερειών και 
διορισμός Γενικών Γραμματέων στις Αποκεντρωμένες 
Διοικήσεις του Κράτους». 

8. Τα άρθρα 28 και 28Α ν. 4325/2015 (ΦΕΚ 47 Α7 
11.5.2015) «Εκδημοκρατισμός της Διοίκησης - Καταπο¬ 
λέμηση Γραφειοκρατίας και Ηλεκτρονική Διακυβέρνηση 
Αποκατάσταση αδικιών και άλλες διατάξεις». 

9. Την αριθμ. 15870/15.5.2017 απόφαση του Υπ. Εσω¬ 
τερικών περί διορισμού του Νικολάου Παπαθεοδώρου 
του Αγγελάκη ως Συντονιστή της Αποκεντρωμένης Διοί¬ 
κησης Πελοποννήσου, Δυτικής Ελλάδας και Ιονίου (ΦΕΚ 
250/τ. ΥΟΔΔ/26.5.2017). 

10. Την υπ'αριθμ. 208206/27.9.2018 πρόταση του Δα¬ 
σαρχείου Σπάρτης, για κήρυξη της ανωτέρω έκτασης ως 
αναδασωτέας λόγω πυρκαγιάς. 


11 .Το υπ'αριθμ. 221525/4195/21.9.2011 έγγραφο του 
ΥΠΕΚΑ, αποφασίζουμε: 

Κη ρύσσουμε ως αναδασωτέα με σκοπό την αποκατά¬ 
σταση με φυσική αναγέννηση της προϋπάρχουσας δασι¬ 
κής βλάστησης η οποία καλυπτόταν από τα δασικά είδη 
πουρνάρι, ασπάλαθρο και σπάρτο, σε ποσοστό 50% που 
καταστράφηκε από πυρκαγιά, της κατηγορίας του άρ¬ 
θρου 3 παρ. 1,2,4, και 4, παρ. 1 εδάφ. ε του ν. 998/1979 
«Περί προστασίας των δασών και των δασικών εν γένει 
εκτάσεων της Χώρας», όπως αυτός ισχύει σήμερα, δα¬ 
σικού χαρακτήρα έκτασης εμβαδού Ε= 942,33 τ.μ., στη 
θέση «Κέδρα»,Τοπικής Κοινότητας Καλυβιών Σοχάς, Δ.Ε. 
Σπαρτιατών, Δήμου Σπάρτης, Περιφερειακής Ενότητας 
Λακωνίας. Η έκταση αυτή εμβαδού Ε2= 942,33 τ.μ. με 
κορυφές που είναι εξαρτημένες στο σύστημα απόλυτων 
συντεταγμένων ΕΓΣΑ_87, φαίνεται στο συνημμένο και 
θεωρημένο από τον Δασάρχη Σπάρτης, τοπογραφικό 
διάγραμμα, κλίμακας 1:1.000, με κορυφές (1,2,3,.. ..8,1) 
εξαρτημένες από το σύστημα συντεταγμένων ΕΓΣΑ 87, 
το οποίο συνέταξε ο Δασοπόνος Παναγιώτης Βουλου- 
μάνος και απεικονίζεται σε απόσπασμα του μερικώς 
κυρωμένου δασικού της Π.Ε. Λακωνίας, με όρια: 

Βόρεια: Με έκταση που διέπεται από τις διατάξεις της 
δασικής νομοθεσίας σύμφωνα με τον μερικώς κυρωμένο 
δασικό χάρτη της Π.Ε. Λακωνίας. 

Νότια: Με έκταση που διέπεται από τις διατάξεις της 
δασικής νομοθεσίας σύμφωνα με τον μερικώς κυρωμένο 
δασικό χάρτη της Π.Ε. Λακωνίας. 

Ανατολικά: Με έκταση που διέπεται από τις διατάξεις 
της δασικής νομοθεσίας σύμφωνα με τον μερικώς κυ¬ 
ρωμένο δασικό χάρτη της Π.Ε. Λακωνίας 

Δυτικά: Με έκταση που διέπεται από τις διατάξεις της 
δασικής νομοθεσίας σύμφωνα με τον προσωρινό κυρω¬ 
μένο δασικό χάρτη της Π.Ε. Λακωνίας 

Κατά της ανωτέρω απόφασης, υπάρχει η δυνατότητα 
άσκησης αίτησης ακύρωσης, ενώπιον του (οικείου) τρι¬ 
μελούς Διοικητικού Εφετείου, εντός εξήντα (60) ημερών 
από την επομένη της δημοσιεύσεώς ή της κοινοποιή- 
σεώςτης. 

Από την δημοσίευση της παρούσας δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 6 Νοεμβρίου 2018 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΠΑΠΑΘΕΟΔΩΡΟΥ 





ΤΟΠΟΓΡΑΦΙΚΟ ΔΙΑΓΡΑΜΜΑ 
ΕΚΤΑΣΗΣ ΔΑΣΙΚΟΥ ΧΑΡΑΚΤΗΡΑ 


Τεύχος Δ'501/06.12.2018 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 85 % 


















5824 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Δ'501/06.12.2018 


=τ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 





























